laion/Wikipedia-Exotic huggingface dataset:
גמאל אל-בנא

גמאל אל-בנא (בערבית: جمال البنا;‏ (15 בדצמבר 1920 – 30 בינואר 2013) היה סופר ועיתונאי מצרי. הוא כתב יותר מ-100 ספרים (את הראשון, "שלושה מכשולים בדרך לפאר: העוני, הבורות, והחולי", הוציא בשנת 1945) בנושא דת ופוליטיקה. אחיו הבכור, חסן אל-בנא, ייסד את תנועת "האחים המוסלמים" ואחיו האחרים, כמו גם אביו, היו אף הם אינטלקטואלים אסלאמיים. שלא כמו אחיו חסן, גמאל היה מלומד מאוד ליברלי. גמאל אל-בנא היה גם דודו מדרגה שנייה של הפילוסוף והמטיף המוסלמי-שווייצרי טארק רמדאן. נולד במחמודיה, עיירה סמוכה לדמנהור. כבר מגיל צעיר גילה אל-בנא נטיות סוציאליסטיות, במקביל לנטיותיו האסלאמיות. הוא הקים מפלגת פועלים בשם "מפלגת העבודה הלאומית החברתית". אך בשנת 1946 בה פרסם את ספרו השני "הדמוקרטיה החדשה", נעצר, משום שפרסם גילוי דעת נגד הכיבוש הבריטי במצרים. למרות שלא השתייך מבחינה ארגונית לתנועת אותה הקים אחיו חסן ("האחים המוסלמים"), נעצר בשנת 1948 במסגרת מסע המעצרים בקרב חברי הארגון. בזמן שהותו בבית הכלא עד שנת 1950 למד אנגלית. עם שחרורו, לאחר תקופה בה עבד במפעל בדים, הצטרף אל-בנא לאיגוד המקצועי של פועלי הטקסטיל בקהיר. בתקופה זו, תרגם אל-בנא סדרה של מסמכים, ספרים, והסכמים של ארגון העבודה הבינלאומי. כמו כן שימש כמומחה בארגון העבודה הערבי וכמרצה באוניברסיטת הפועלים המצרית. בשנת 1981 ייסד את "ההתאחדות האסלאמית הבינלאומית לעבודה" וגיבש את מחשבתו, המאחדת את חופש ההתאגדות המקצועית עם האסלאם. גמאל אל-בנא פרסם ספרים רבים בנושאים פוליטיים ואסלאמיים, והוא היה בעל טור בשבועון המצרי הפלורליסטי, "אל קאהרה", היוצא לאור על ידי משרד התרבות המצרי. בנוגע לשילוב האסלאם והמודרניזציה, סבר אל-בנא שיש להתאים את אורח החיים האסלאמי לעידן המודרני, זאת באמצעות קריאה שכלתנית של הקוראן וחידוש האג'תהאד (הפעלת שיקול דעת עצמאי בענייני הלכה). הוא גרס כי יש צורך ביישום ההתאמה המודרנית של החוק הדתי ללא מגבלות בנושאים הרגישים בחיים האסלאמיים דוגמת הענישה האסלאמית, מעמד הנשים, ההסתמכות על פסקי הלכה בחיי היום-יום והיחסים עם בני דתות אחרות. גמאל אל-בנא נמנה עם קבוצה של מלומדים מוסלמים המחזיקים בעמדות מתונות וליברליות בסוגיות חברתיות ודתיות, דוגמת מעמד האשה, הפרדת הדת מן המדינה, חילוניות, דמוקרטיה ומעמדו של מוסלמי שנטש את האסלאם, אך מאידך נוקטים עמדה חריפה נגד המשטרים הערביים העריצים והאלימים, נגד מדיניות החוץ של מדינות מערביות, ובמיוחד ארצות הברית וישראל, ולרוב, מדברים גם נגד הגלובליזציה. בקבוצה זו ניתן למצוא את הפמיניסטית המצרייה, ד"ר נוואל א-סעדאווי והאינטלקטואל ד"ר חסן חנפי. אל-בנא השתייך גם לאסכולה של משכילים מוסלמים האומרים כי יש להבחין בין שני סוגים של אסלאם: "האסלאם הטהור" של הקוראן והנביא מוחמד מחד גיסא, ולעומתו "האסלאם המשובש" של חכמי ההלכה מאידך גיסא. לשיטת אל-בנא וחבריו המצדדים בקוראן, אך לא מכירים במרבית הסונה כמקור לפסיקת הלכה, הקוראן הוא המקור היחיד האותנטי ובר התוקף ואילו מדע ההלכה האסלאמי, שהתפתח במאות הראשונות לאסלאם, אינו מתאים לתקופה המודרנית. בעקבות פיגועי 11 בספטמבר 2001 בארצות הברית, הצטרף אל-בנא לגילוי דעת של לאומניים מצריים ואישים אסלאמיים בו האשים את מדיניותה של ארצות הברית באחריות לפיגועים. למרות דבריו, באופן מפתיע, תמך במלחמה האמריקאית בעיראק ב-2003 – עמדה שהפתיעה רבים. אתר האינטרנט הרשמי של גמאל אל-בנא
חוסר זיכרון (הסתברות)

בתורת ההסתברות, חוסר זיכרון הוא תכונה של התפלגויות, המתאר מקרים בהם ההתפלגות של "זמן המתנה" לקבלת מאורע מסוים אינה תלויה בזמן שחלף לקבלתו. כדי למדל התפלגות כזאת, יש "לשכוח" באיזה מצב המערכת נמצא בכל נקודת זמן; כלומר, ההסתברות למאורע מסוים אינה תלויה בהיסטוריה של התהליך. רק שתי התפלגויות הן חסרות זיכרון: ההתפלגות הגאומטרית הבדידה וההתפלגות המעריכית הרציפה. יהי X {\displaystyle X} המשתנה המקרי המוגדר כמספר הטלות קובייה הוגנת עד לקבלת הספרה 6 {\displaystyle 6} . כלומר X ∼ G e o m ( 1 6 ) {\displaystyle X\sim \mathrm {Geom} \left({\frac {1}{6}}\right)} (מתפלג גאומטרית עם פרמטר p = 1 6 {\displaystyle p={\frac {1}{6}}} ). מספר הטלות הקובייה אינו משפיע על ההסתברות לקבלת הספרה 6 {\displaystyle 6} בכל הטלה. גם אם הטלנו 10 {\displaystyle 10} הטלות למשל, בהטלה הבאה ההיסטוריה של תוצאות ההטלה הקודמות "נשכחת", וההסתברות לקבלת 6 {\displaystyle 6} היא שוב 1 6 {\displaystyle {\frac {1}{6}}} . יהי X {\displaystyle X} המשתנה המקרי המוגדר כמשך החיים של נורה חשמלית, כלומר הזמן שחולף מתחילת השימוש בה עד שהיא נשרפת. נניח שידוע שנורה נשרפת אחרי 1000 שעות הדלקה בממוצע, כלומר שתוחלת מספר השעות היא E [ X ] = 1000 {\displaystyle \mathrm {E} [X]=1000} . אם אחרי 100 שעות הדלקה הנורה לא נשרפה, ההסתברות שתישרף ב-1000 השעות הבאות, כלומר כעבור 1100 שעות בסך הכל, זהה להסתברות שתישרף ב-1000 השעות הראשונות. זאת מההנחה, שבכל רגע ההסתברות שהנורה תישרף זהה, ללא תלות בגילה של הנורה. לכן אם היא פעלה זמן מסוים, ואחר כך הפעלנו אותה שוב, הזמן הממוצע בו תישרף מרגע ההדלקה לא משתנה. אנו אומרים ש- X ∼ E x p ( 1 1000 ) {\displaystyle X\sim \mathrm {Exp} \left({\frac {1}{1000}}\right)} (מתפלג אקספוננציאלית עם פרמטר λ = 1 1000 {\displaystyle \lambda ={\frac {1}{1000}}} ). יהי X {\displaystyle X} משתנה מקרי בדיד שמקבל ערכים אי שליליים. אומרים שהתפלגותו חסרת זיכרון אם לכל m , n ∈ { 0 , 1 , 2 , … } {\displaystyle m,n\in \{0,1,2,\dots \}} מתקיים: . Pr ( X > m + n ∣ X > m ) = Pr ( X > n ) {\displaystyle \Pr(X>m+n\mid X>m)=\Pr(X>n)} . כלומר, ההסתברות המותנית ש- X {\displaystyle X} יקבל ערך גדול מ- m + n {\displaystyle m+n} בהינתן שערכו גדול מ- m {\displaystyle m} , זהה להסתברות שיקבל ערך גדול מ- n {\displaystyle n} . בהתייחס לדוגמה שלעיל, ההסתברות שהקובייה תוטל יותר מ- 10 {\displaystyle 10} פעמים עד שיתקבל 6 {\displaystyle 6} לראשונה אם יודעים שהיו כבר יותר מ- 3 {\displaystyle 3} הטלות, זהה להסתברות שהיו יותר מ- 7 {\displaystyle 7} הטלות: תוצאות 3 {\displaystyle 3} ההטלות הראשונות לא משפיעות על ההטלות הבאות אחריהן. ההתפלגות הבדידה היחידה שחסרת זיכרון היא ההתפלגות הגאומטרית. יהי   X {\displaystyle \ X} משתנה מקרי רציף המקבל ערכים אי שליליים. אומרים שהתפלגותו חסרת זיכרון אם לכל t , s ≥ 0 {\displaystyle t,s\geq 0} מתקיים: Pr ( X > t + s ∣ X > t ) = Pr ( X > s ) . {\displaystyle \Pr(X>t+s\mid X>t)=\Pr(X>s).\,} אם נחזור לדוגמת הנורה, ההסתברות שהנורה תישרף כעבור יותר 1100 שעות אם ידוע שלא נשרפה ב-100 השעות הראשונות, זהה להסתברות שתישרף כעבור 1000 שעות: מכיוון שהנורה נשרפת ברגע אקראי, 100 {\displaystyle 100} השעות הראשונות לא משפיעות על ההסתברות שהנורה תישרף בנקודת זמן כלשהי אחריהן. ההתפלגות הרציפה היחידה שחסרת זיכרון היא ההתפלגות האקספוננציאלית.
אבויו

אַבּוֹיוּ (בפורטוגזית: Aboio) הוא שיר קריאה של בוקרים בפורטוגל וברזיל. סוג אחד של אבויו הוא שירה אופיינית לאזור צפון-מזרח נורדשטה (Nordeste) בברזיל, אך שכיח גם במדינות מינאס ז'ראיס, גויאס ומאטו גרוסו. במקור הוא שיר ללא מילים, שהבוקרים משתמשים בו על מנת לקרוא לעדרי הבקר בקבצם ובהולכתם למרעה או אל הרפת. השיר יכול לשמש גם לאיתור בוקרים אחרים. השירה היא בעלת צלילים חדים, מושרים מהראש, ויש לה אפקט כמו מהפנט על העדרים. סוג שני של אבויו הוא שיר קריאה קדום פורטוגזי, הנפוץ במחוזות מיניו וביירש ומשמש למעין תקשורת עם בעלי החיים, בעיקר עדרי הבקר, תוך מעברים לסירוגין בין ניגון ובין דיבור. משתמשים בו בעיקר בהולכת השוורים בעת עבודות החריש. בסוג זה האבויו הוא שיר איטי, המושר בקצב תנועות הפרות ומסתיים בקריאה לא מנוגנת כמו: אי, בוי! בוי סורובים! אי לה, בויזיניו! (ei boi! boi surubim!, ei lá, boizinho!). באזורים שונים של פורטוגל השירה הזאת נושאת שמות שונים: טראליואדה (tralhoada), אבויאר (aboiar) או אפולאר (afoular). בצרפת שירים מסוג זה נקראים "בריולאז'" (briolage). קיים גם סוג נוסף של אבויו עם מילים, שתוכנו נושאים מחיי הבוקרים, האיכרים והעדרים. משערים כי מקורם של שירים אלה הוא מורי, וכי הם הועברו באמצעות העבדים המורים מהאי מדיירה עד לפורטוגל ולברזיל. המודרניזציה של תעשיית גידול הבקר הביאה להיעלמות שירים אלה מנוף הפולקלור הברזילאי. משוררים כמו מריו דה אנדראדה, אלפונסו ארינוס, הוגו דה קרוואליו ראמוס וז'ואו גימראש רוסה הוקסמו משירת ה"בויאדורס". לשירי האבויו הידועים בימינו יש מילים, והם נתנו השראה ליוצרים וזמרים רבים, למשל קייטנו ולוזו. סיור המחקרים הפולקלוריים של מריו דה אנדראדה מ-1938 - מוזיקה מסורתית מצפון ומצפון-מזרח ברזיל Musica Tradicional Do Norte E Nordeste 1938 Luís de Câmara Cascudo O aboiador Revista do Brasil no. 67 julho 1921 Ed.Monteiro Lobato e co São Paulo (לואיס קמארה קשקודו - "זמר האבויו", רבישטה דו ברזיל, מס 67, יולי 1921) Regine Allgayer-Kaufmann O Aboio: Der Gesang Der Vaqueiros Im Nordosten Brasiliens 1987 Verlag der Musikalienhandlung K.D. Wagner (רגינה אלגאייר-קאופמן "אבויו: שירתם של הבוקרים מצפון-מזרח ברזיל") פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: נהוג שהמקורות כתובים כהערות שוליים. Étienne Bours - Dictionnaire thématique des Musiques du Monde Ed.Fayard,Paris, 2002 אבויו במדינת פאראיבה מהקלטותיו של דה אנדראדה- ללא מילים - משנת 1938 - ועם מילים שני אבויאדורס - זמרי אבויו- גאלגו ונלדו - ממדינת פאראיבה - אחרי הדקה 2.15 אבויו מפי דאוקלסיו אבויאדור דוגמאות של אבויו אבויוס מ"שאפאדה דיאמנטינה באהיה" קיטנו ולוזו וז'ילברטו ז'יל "אבויו", סרטון באתר יוטיוב אתר הקרן ז'ואקים נבוקו, משרד החינוך של ברזיל
קו תחתון

קו תחתון או " _ " הוא סימן המופיע במקלדת המחשב ובמכונות כתיבה. מקורו של הסימן בתקופה שבה כתבו במכונות כתיבה. על מנת ליצור קו תחתון מתחת למילה נדרש היה לכתוב את המילה, לחזור אחורה ולכתוב את הסימן "_" תחת האותיות שנכתבו. הקו התחתון משמש לצורך כתובת אינטרנט וכתובות דואר אלקטרוני, וכן בכתיבת שמות קובצי מחשב, על מנת לאפשר כתיבת שמות דומים אך לא זהים. לעיתים הקו התחתון מחליף את סימן המרווח, כאשר אין אפשרות להשתמש בו (כמו בכתובת דוא"ל, לדוגמה). שימוש נוסף הוא בעת יצירת טפסים שבהם רוצים להשאיר אזור להשלמה, לדוגמה: שם משפחה: ____________ שם פרטי: ____________. בטקסט אלקטרוני ללא עיצוב, למשל בהודעות דואר אלקטרוני, הקו התחתון משמש לסימון קו מתחת לטקסט מסוים: _כך למשל_ מדיה וקבצים בנושא קו תחתון בוויקישיתוף
איילין פורד

איילין פורד (באנגלית: Eileen Ford; ‏25 במרץ 1922 - 9 ביולי 2014) הייתה מנהלת ומייסדת סוכנות הדוגמנות פורד מודלס. איילין פורד נולדה כאיילין אוטי (Eileen Otte) בגרייט נק, ניו יורק. היא אהבה לקרוא, בעיקר על בגדים ונסיעות. התחילה כדוגמנית בעצמה ותוך זמן קצר נוכחה לדעת שהיא מוכשרת לעסקי האופנה וזיהתה את המראה שיצטלם היטב. אף ישר, עיניים רחבות וסימטריות וצוואר ארוך. היא למדה בברנארד קולג' וסיימה ללמוד ב-1946. בשנת 1946 ייסדה ביחד עם בעלה, ג'רלד ויליאם "ג'רי" פורד, את סוכנות הדוגמנות פורד מודלס, אחת מסוכנויות הדוגמנות הראשונות ואחת מסוכנויות הדוגמנות הידועות ביותר בעולם. "יש שתי מילים בתעשיית הדוגמנות", היא אומרת "עצמות וגוף, גוף ועצמות". "האשה היפה היא כזאת שבאמת מכירה את עצמה – את פניה, את גופה, את כולה – והיא ממצה את המקסימום מהנתונים שלה." כתבות ביוגרפיות על איילין פורד פורסמו בכתבי העת Good Housekeeping ב-1968, לייף בנובמבר 1970 וליידיז הום ז'ורנל ב-1971 ומעל במות רבות נוספות. היא הופיעה ב-1997 בסרט Scratch the Surface המספר את סיפורה של נערה דוגמנית שנהפכת להיות במאית סרטי תעודה, כן הופיעה בסרטה של טארה פיצ'פטריק מ-1999 Intimate Portrait: Eileen Ford, המתאר את תעשיית הביגוד. והופיעה גם בסרט Celebrity Profile: Brooke Shields in 2001. ביתה של פורד ב-Tewksbury Township, New Jersey נחרב כמעט לחלוטין ב-1993 כתוצאה משריפה. היא הפיקה בשנת 2000 את סדרת הטלוויזיה Search for a Supermodel. EILEEN FORD'S BOOK OF MODEL BEAUTY by Eileen Ford. Published by Trident Press New York 1968 Eileen Ford's a more beautiful you in 21 days by Eileen Ford. Published by Simon and Schuster, New York 1972. ISBN 978-0-671-21191-2 Good Housekeeping Magazine 1968 איילין פורד, במסד הנתונים הקולנועיים IMDb (באנגלית) איילין פורד, באתר "Find a Grave" (באנגלית) Speers, W. "MODEL-AGENCY FORDS LOSE N. JERSEY HOME TO FIRE", The Philadelphia Inquirer, March 4, 1993 "ביתם הנפלא בצפון ג'רזי של ג'רלד ואיילין פורד, בעליהם של סוכנות הדוגמנות היוקרתית ביותר בתעשייה, נהרס לחלוטין מהבית ב- Tewksbury Township ".
התפלגות מנוונת

בתורת ההסתברות, התפלגות מנוונת היא התפלגות של משתנה מקרי בדיד שלו תומך המכיל איבר יחיד, כלומר המשתנה המקרי יכול לקבל ערך אחד בדיוק. בעוד שמרבית המשתנים המקריים מכילים מספר ערכים, ההתפלגות המנוונת מייצגת מרחב מאורעות שלו אפשרות יחידה. למשל קובייה שעל כל פאותיה מופיעה אותה ספרה, או מטבע ששני צדדיה "ראש". משתנה מקרי שייצג את מרחב המאורעות המתאים לשתי דוגמאות אלו יוכל לקבל ערך יחיד. התפלגות זו אינה מייצגת אקראיות כלשהי במובן האינטואיבי, אך היא עונה על הגדרתה של ההתפלגות ומהווה מקרה פרטי שבאמצעותו ניתן להתייחס למשתנים שערכם קבוע ואינו תלוי באקראיות כלשהי כאל משתנים אקראיים. ההתפלגות המנוונת יכולה לקבל את ערכו של מספר ממשי יחיד, k 0 {\displaystyle k_{0}} , ועל כן פונקציית ההסתברות שלה נתונה על ידי: f ( k ; k 0 ) = { 1 , if  k = k 0 0 , if  k ≠ k 0 {\displaystyle f(k;k_{0})=\left\{{\begin{matrix}1,&{\mbox{if }}k=k_{0}\\0,&{\mbox{if }}k\neq k_{0}\end{matrix}}\right.} ופונקציית ההצטברות על ידי: F ( k ; k 0 ) = { 1 , if  k ≥ k 0 0 , if  k < k 0 {\displaystyle F(k;k_{0})=\left\{{\begin{matrix}1,&{\mbox{if }}k\geq k_{0}\\0,&{\mbox{if }}k<k_{0}\end{matrix}}\right.} כאשר את פונקציית הצפיפות ניתן לתאר באמצעות פונקציית דלתא של דיראק: f ( k ; k 0 ) = δ ( k − k 0 ) {\displaystyle f(k;k_{0})=\delta (k-k_{0})} בתורת ההסתברות, משתנה מקרי קבוע הוא משתנה מקרי בדיד שלו ערך קבוע ללא תלות במאורע שהתרחש. באמצעות שימוש במשתנים מקריים קבועים ניתן להמיר ערכים קבועים למסגרת העבודה ההסתברותית, וזאת נעשה באמצעות ההתפלגות המנוונת. מקרה מנוון
אירוע

האם התכוונתם ל... התרחשות מציאותית מוגדרת: תופעה אירוע מס שבץ מוחי – המכונה גם אירוע מוחי אירוע רב-נפגעים התאספות חברתית, למשל: טקס תחרות כנס הפנינג פסטיבל מסיבה משחק ספורט אירוע משטרתי – כל אירוע המצריך פעילות משטרתית במדע ובטכנולוגיה: אירוע (מחשבים) – הודעת תוכנה המעידה על התרחשות מוגדרת מראש, למשל לחיצה על מקש ספציפי או מילוי תנאי מסוים אירוע (יחסות) – נקודה במרחב ברגע מסוים בזמן, דהיינו נקודה במרחב-זמן הארבע ממדי אופק אירועים – גבול במרחב-זמן שבדרך כלל מקיף חור שחור ומייצג את הקו שמעבר לו אירועים יחסותיים לא יכולים להשפיע על צופה חיצוני אירוע שמימי – תופעה אסטרונומית המערבת גוף שמימי אחד או יותר ושיש בה מן העניין ראו גם: מאורע
תאיים

התאיים או משפחת התה (שם מדעי: Theaceae) היא משפחת צמחים דו-פסיגיים מסדרת האברשאים והיא כוללת 7–40 סוגים בהם כ-500 מינים. החשוב במיני המשפחה הוא קמליה סינית (Camellia sinensis) ממנו מופק התה. עלי צמחי משפחת התה מסודרים באופן מסורג על גבעול הצמח והם על פי רוב ירוקי עד. לעלים שפה משוננת טיפוסית למשפחה. לפרח חמישה עלי כותרת ואבקנים מרובים. הפרי מסוגים שונים, כגון ענבה, תפוח, או הלקט. טיפוס התפוצה של המשפחה הוא טרופי-סובטרופי בעולם הישן והן בחדש. מדיה וקבצים בנושא תאיים בוויקישיתוף תאיים, באתר ITIS (באנגלית) תאיים, באתר NCBI (באנגלית) תאיים, באתר האנציקלופדיה של החיים (באנגלית) תאיים, באתר Tropicos (באנגלית) תאיים, באתר GBIF (באנגלית) תאיים, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מחלף יוספטל

מחלף יוספטל הוא מחלף בנתיבי איילון הממוקם בין שדרות יוספטל בבת ים ורחוב אליעזר הופיין בחולון. המחלף נבנה בתצורת מחלף יהלום. גשר המחלף נבנה בתוואי הכביש העירוני. המחלף נפתח לתנועה ב-25 בינואר 2005 כחלק מתוכנית השלמת המחלפים בקטע הדרומי של נתיבי איילון. עד לבניית המחלף עמד במקום צומת. לקראת בניית המחלף פוצל הצומת לשני חלקים והכביש העירוני המקשר בין חולון לבת ים הורחב והוגבה כחלק מבניית הגשר. בניית המחלף החלה בשנת 2000 והיא הושלמה בשנת 2004. הפרויקט כלל שיקוע קטע הכביש בנתיבי אילון, סלילת שני מסלולים ברוחב שלושה נתיבים כל אחד, בניית הגשר עצמו, והקמת תשתיות היקפיות (הקמת מערכות ניקוז, בניית קירות אקוסטיים והתקנת מערכות תאורה). עלות הפרויקט כולו מוערכת בכ-55 מיליון שקל. הקמת המחלף לוותה בהתנגדות ארגונים סביבתיים ואנשי מקצוע מתחום התחבורה, אשר מחו באופן עקרוני נגד תוכנית משרד התחבורה לסלילת כבישים והרחבת תשתיות התחבורה, אשר פוגעת בסביבה, במקום לפתח ולקדם את התחבורה הציבורית. במחלף נמצאת תחנת הרכבת יוספטל שנחנכה בשנת 2011 כחלק ממסילת הרכבת תל אביב - בני-דרום. הקמת המחלף לוותה בביקורת ציבורית לגבי דרכי הפרסום לציבור בנוגע להקמת המחלף. המבקרים טענו כי ההודעות אשר פורסמו לציבור פורסמו בשפה משפטית שלא הייתה נהירה לאוכלוסייה המתגוררת באזור זה, אשר מורכבת מעולים חדשים רבים אשר לא הבינו את המשמעויות המשפטיות של הודעות התכנון והבניה המורכבות וכן כי הפרסומים נעשו זמן קצר לפני תום תפוגת שלוש השנים לתביעת פיצויים על פי סעיף 197 לחוק התכנון והבניה וכך נמנעה מהם אפשרות להגשת תביעה לפיצויים. לאחר תחילת הבניה בשטח הספיקו כ-100 תושבים להגיש בקשה לפיצויים. מאות תושבים נוספים זכו להארכה נוספת משר הפנים אך רובם נותרו ללא מענה. בעקבות המאבק האזרחי והפגיעה בתושבים, יזמו סטודנטים מפרויקט גל תיקון לחוק אשר הוגש בשיתוף עם חבר הכנסת רן כהן. התיקון אשר כונה "הצעת חוק מחלף יוספטל" נועד להגביר את השקיפות בהליכי התכנון והבניה ולמנוע הישנות מקרים דומים בעתיד. הצעת החוק נדחתה בעקבות התנגדות הממשלה, אך לאחר עזיבתו של כהן את הכנסת, היא הוגשה שוב על ידי חברי הכנסת ניצן הורוביץ, אופיר פינס-פז, אילן גילאון, שי חרמש, אריה אלדד, חיים אורון ושלמה מולה. מדיה וקבצים בנושא מחלף יוספטל בוויקישיתוף הצעת חוק התכנון והבניה (תיקון - פרסום נאות), התשס"ח-2008, אתר הכנסת הצעת חוק התכנון והבניה (תיקון - פרסום נאות), התשס"ט-2009, אתר הכנסת התושבים יוצאים למאבק במגרש, שהפך לכביש, שהפך לאיילון דרום - חדשות, הארץ כיום שטחי מקוה ישראל הם חלק מפארק אריאל שרון דניאל מורגנשטרן, גליליאו, כבישים עליך ישראל, באתר ynet, 9 בנובמבר 2005 קו הרכבת תל אביב - ראשון לציון מערב, אתר רכבת ישראל, אוחזר ב-5 באפריל 2010
קונסטנטינוס (פירושונים)

האם התכוונתם ל... קונסטנטינוס הגדול – קיסר הקיסרות הרומית המערבית משנת 312 עד 324, וקיסר האימפריה הרומית כולה משנת 324 עד למותו בשנת 337 קונסטנטינופול – בירתה של האימפריה הרומית (330–395), האימפריה הביזנטית (395–1204, 1261–1453), האימפריה הלטינית (1204–1261) והאימפריה העות'מאנית (1453–1922); קרויה על שמו של קונסטנטינוס הגדול קונסטנטין (אלג'יריה) – עיר ומחוז בצפון-מזרח אלג'יריה; קרויה על שמו של קונסטנטינוס הגדול קשת קונסטנטינוס – שער ניצחון ברומא בזיליקת קונסטנטינוס – המבנה הגדול ביותר שנבנה בפורום שברומא העתיקה מתת קונסטנטינוס – צו קיסרי רומי מזויף שחובר כנראה בין השנים 750 ל-800 לספירה קונסטנטינוס הרביעי, קיסר האימפריה הביזנטית – קיסר ביזנטי משנת 668 עד 685 קונסטנטינוס האחד עשר, קיסר האימפריה הביזנטית – הקיסר האחרון של האימפריה הביזנטית קונסטנטינוס (אפיפיור) – כיהן כאפיפיור בין ה-25 במרץ 708 למותו (9 באפריל 715). היה אחד האפיפיורים האחרונים של האפיפיורות הביזנטית. קונסטנטינוס הראשון, מלך יוון – היה מלך יוון בשתי תקופות כהונה, האחת בין 1913–1917 והשנייה בין 1920–1922 קונסטנטינוס השני, מלך יוון – היה מלך יוון משנת 1964 ועד ביטול המלוכה ביוון ב-1973 עדי קונסטנטינוס – כדורגלן ישראלי המשחק בעמדת הקשר בקבוצת הכדורגל הפועל עכו קונסטנטין קונסטנטין הראשון קונסטנטיוס (פירושונים)
קוזימו מדיצ'י

האם התכוונתם ל... קוזימו דה מדיצ'י (1389–1464) - שליט פירנצה, מייסד שושלת בית מדיצ'י קוזימו דה מדיצ'י, דוכס טוסקנה (1519–1574) - "קוזימו הראשון", שליט פירנצה, נינו
סנדנסקי

סַנְדַנְסְקי (בבולגרית: Сандански) היא עיר בדרום-מערב בולגריה בשטח מחוז בלגואבגרד, לרגלי המורדות המרכזיים של הרי פירין ועד ל-1949 נקראה סוויטי וראץ'. סנדנסקי היא העיר השלישית בגודלה במחוז מבחינת כמות האוכלוסין. העיר נקראת על שמו של המהפכן ולוחם החירות הבולגרי יאן סנדנסקי, אשר לחם לעצמאות האזור מהעות'מאנים והכללתו תחת הנסיכות הבולגרית. העיר סמוכה לגדות הנהרות סנדנסקה וביסטריצה, סמוכה לגבול היווני ומרוחקת כ-170 קילומטרים מסופיה הבירה. בסמוך למעיינות המרפא החלה התיישבות אנושית מאורגנת בתקופת הברונזה המאוחרת, עידן הממלכה התראקית. חלק מהמקורות מציינים שביישוב הקדום אשר נקרא מדיוס, נולד ספרטקוס בן השבט התראקי מָאֶדִי, מחולל מרד העבדים הגדול כנגד הרפובליקה הרומית. עד למאה ה-6 הפכו תושבי היישוב לנוצרים, והיה זה אחד מהיישובים הראשונים בבלקן שתושביו התנצרו. בסוף המאה ה-6 הוחרבה העיר על ידי שבטים גותים והוא כונן מחדש בתקופת האימפריה הבולגרית הראשונה על ידי שבטים סלאבים ונקרא קדושי וראצ'ובה. העיר וסביבתה היו מרכז רוחני נוצרי אורתודוקסי חשוב בתקופת האימפריה הבולגרית השנייה. בסוף המאה ה-14 נכבש האזור על ידי צבאות האימפריה העות'מאנית ונותר בשליטת האימפריה למעלה מ-500 שנים. במסגרת חוזה סן סטפנו והסכמי קונגרס ברלין אשר סיימו את המלחמה העות'מאנית-רוסית (1877–1878), נותרה העיר בשליטה עות'מאנית תוך התקוממויות חוזרות ונשנות של האוכלוסייה הבולגרית. ב-1913, במהלך מלחמת הבלקן הראשונה כבש הצבא הבולגרי את העיר והיא נותרה בחזקת הממלכה הבולגרית, גם לאחר תבוסתה במלחמת הבלקן השנייה מתוקף הסכם בוקרשט. לאחר מלחמת העולם הראשונה בוצע טרנספר של אוכלוסיות בין יוון לבולגריה ואוכלוסיית העיר גדלה מאוד, עם הגעת פליטים בולגרים מהשטחים שנמסרו ליוונים. ב-18 ביולי 1929 זכה היישוב למעמד של עיר. בעיר שורר אקלים ממוזג עם השפעה ממתנת מרכסי ההרים, החוסמים את הרוחות הצפוניות הקרות. הטמפרטורה השנתית הממוצעת 14.7oc, כאשר ערכי הקיצון נעים ממינוס 1.5oc בחודש ינואר ועד 24oc בחודש יולי. כמות המשקעים השנתית עומדת על 533 מילימטרים. תחנת הרכבת של העיר ממוקמת כ-4.5 קילומטרים ממרכזה וכ-2 קילומטרים ממרכזה חולף הכביש המהיר E79 המחבר את סנדנסקי לבירה סופיה. העיר ידועה במרכז הספא המתקדם שבה, המעיינות החמים הנובעים בסביבתה והפארק הסובב אותה. תיירות המרפא הוא הענף המוביל מבחינת התוצר המקומי הגולמי. בנוסף קיימים בשטח הרשות המקומית שטחים חקלאיים ובהם מגדלים עגבניות בהיקף של 850 טון לשנה, כרוב, פלפל, מלפפונים, שעועית, חיטה בהיקף של 864 טון לשנה, וכן טבק. בנוסף, קיימים בשטח הרשות המקומית מפעלי מזון, עיבוד שיש וגרניט. אירלנד נאבן, אירלנד יוון סינדוס, סלוניקי, יוון יוון לגאדאס, יוון מדיה וקבצים בנושא סנדנסקי בוויקישיתוף אתר האינטרנט הרשמי של סנדנסקי סנדנסקי, ברשת החברתית פייסבוק סנדנסקי, ברשת החברתית אינסטגרם סנדנסקי, סרטונים בערוץ היוטיוב ההיסטוריה של הבלקנים, "התפלגות השבטים התראקים-סקירה היסטורית", באתר eliznik.org.uk (באנגלית). "העיר סנדנסקי", באתר bulgaria.domino (באנגלית). "העיר סנדנסקי" באתר .travel4u
Good Dick

Good Dick (ידוע גם כ-"דיק הטוב" ו-"גוד דיק") הוא סרט קולנוע אמריקאי עצמאי מסוגת הדרמה רומנטית משנת 2008. הסרט, העוסק במיניות פגועה, באובססיה ובסלידה מגברים, הוצג במספר מדינות במסגרת פסטיבלי קולנוע. מריאנה פלקה, יוצרת הסרט אשר גם מגלמת את הדמות הראשית, זכתה על בימויה בפרס הבמאי החדש בפסטיבל הבינלאומי באדינבורו. עלילת הסרט עוקבת אחר אנה (המגולמת על ידי פלקה), אישה צעירה המכורה לפורנו ולאוננות, ומוכר בחנות השכרת הווידאו בה היא מבקרת מדי יום. המוכר, חסר בית צעיר ואופטימי הגר ברכבו, מנסה שוב ושוב להתקרב לאנה, אך זו נרתעת ממנו. לבסוף הוא מספר לה בדיה, כי קרובת משפחה שלו אשר גרה בבניין שלה נפטרה. אנה מסכימה להכניסו לדירתה, אך מציבה ביניהם סכין. אט-אט מפתחים השניים מערכת יחסים מורכבת וכנה, ובכך אוזרת אנה האומץ להתמודד עם בעיותיה. מריאנה פלקה בתור אנה ג'ייסון ריטר בתור המוכר בספרית הווידאו (ללא שם) אריק אדלשטיין בתור אריק, חברו של המוכר אשר עובד איתו מארק וובר בתור דרק, חברו לעבודה של המוכר מרטין סטאר בתור סימון, חברו לעבודה של המוכר טום ארנולד בתור אביה של אנה הסרט השתתף במספר פסטיבלי קולנוע, בהם פסטיבל סאנדנס, בו אף היה מועמד לפרס חבר המושבעים בקטגוריית הסרט הדרמטי. בישראל הסרט הוקרן במסגרת הפסטיבל הבינלאומי לסרטי נשים רחובות, ולאחריו אף נפגשו פלקה וריטר עם קהל הצופים. אתר האינטרנט הרשמי של Good Dick "Good Dick", במסד הנתונים הקולנועיים IMDb (באנגלית) "Good Dick", באתר נטפליקס "Good Dick", באתר AllMovie (באנגלית) "Good Dick", באתר Rotten Tomatoes (באנגלית) "Good Dick", באתר Box Office Mojo (באנגלית) "Good Dick", באתר Metacritic (באנגלית) "Good Dick", במסד הנתונים הקולנועיים KinoPoisk (ברוסית) מתן שירם, ‏במרכז פסטיבל סרטי נשים: הסרט האמריקני "זין טוב", באתר גלובס, 20 באוגוסט 2008 אתר boxofficemojo רשימת המועמדים בתחרות הסרטים, פסטיבל סאנדנס 2008
הזחל (אליס בארץ הפלאות)

הזחל (ידוע גם כזחל מעשן הנרגילה) הוא דמות ספרותית בדיונית המופיעה בספרו של לואיס קרול "הרפתקאות אליס בארץ הפלאות". הזחל מופיע לראשונה בפרק הרביעי ומהווה דמות מרכזית בפרק החמישי, שם הוא מתואר כישוב על פטרייה ומעשן נרגילה. גודלו 3 אינץ' (7.6 סנטימטרים), "גודל טוב מאוד בהחלט", לדבריו. במפגשם הראשון אליס לא אוהבת את הזחל משום שבתחילה הוא לא מדבר אליה, ולאחר מכן, כאשר הוא מתחיל לשוחח עמה, הוא עושה זאת במשפטים קצרים, בגסות רוח או בשאלות קשות. בהמשך הוא מלמד את אליס איך לגדול ולהצטמק באמצעות אכילה מן הפטרייה עליה הוא יושב. בגרסה המקורית של הספר שנקרא "הרפתקאותיה של עליסה מתחת לאדמה", הזחל מעשן מקטרת. בציור המקורי של ג'ון טניאל פניו של הזחל ניתנים לפירוש בשני אופנים שונים: כפני אדם בעל אף וסנטר מחודדים, או כראש זחל וחלק מרגליו. דמותו של הזחל מופיעה ביצירות ספרות אחרות כמו בעיבוד האנימציה לספר מבית דיסני וכן בסדרת "בית העכבר" ובשיר "White Rabbit" של להקת ג'פרסון איירפליין. מדיה וקבצים בנושא הזחל בוויקישיתוף